Ved utbruddet av Andre verdenskrig i september 1939 ble «Grille» mobilisert til krigstjeneste, og ble brukt til minelegging ved franskekysten. Hun ble senere overført til Østersjøen og brukt som patruljebåt og skoleskip. Etter den tyske invasjonen av Sovjetunionen i juni 1941, ble «Grille» igjen brukt som minelegger i tillegg til opplæring av skyttere. I 1942 gjennomgikk hun en reparasjon og ble tatt ut av tjeneste i juli 1942, og deretter sendt til Narvik. Der ble hun brukt som stabsskip for ubåtavdelingen i Norskehavet. Hun ble i Norge resten av krigen, og ble tatt av Storbritannia som krigsbytte ved krigens slutt. I 1946 ble skipet solgt til en kanadisk skipsreder.